Europa Blommetoer (Mei’18) – Tienie Jonker Toere
Die Mei Blommetoer 5 – 19 Mei 2018
Danksy kansellasies het ons nou weer 4 plekke oop
Laaste kans om hierdie gewilde toer mee te maak
Dag 2 – Kry ons persoonlike luukse lugversorgde bus by die lughawe en vertrek dadelik na een van Nederland se landmerke die Zaanse Schans en Volendam Slaap naby Amsterdam in die mooiste Hollandse dorpie..
Dag 3 – Vandag besoek ons die dorpie Lisse en een van die wêreld se bekendeste tuine, Keukenhof. In die middag besoek ons Amsterdam en doen ‘n gragtevaart.
Dag 4 – Vertrek net na ontbyt ooswaarts deur Nederland na Keulen in Duitsland. Besoek die die wêreldbekende Dom met die grootste swaaiende klok in die wêreld (die klepel alleen weeg 1,6 ton). Besoek die bekende 4711 “Eau de Cologne”. Reis verder al langs die Ryn op verby vele middeleeuse kastele tot by Rüdesheim waar ons langs die Ryn oornag.
Dag 5 – Kuier vandag rustig in die geskiedkundige en pragtige Rüdesheim . Besoek die bekende Drosselgasse. Wat van ‘n besoek per kabelkar oor die wingerde na die indrukwekkende Nierderwaldmonument? Laatmiddag het ons ‘n Rynvaart tussen St Goarshaussen, verby die Loreley na Rüdesheim.
Dag 7 – Vertrek vanoggend vroeg na Switserland. Bring ‘n besoek aan die berge en mere in die omgewing van Luzern. As die weer dit toelaat kan ons een van die sneeubedekte bergspitse per sweefspoor besoek.
Dag 9 – U kry vanoggend geleentheid om Neuschwanstein, die sprokieskasteel van koning Ludwig van Beiere te besoek. Middag besoek ons Oberammergau en Ettal.
Dag 10 – Reis na Unken in die Oostenrykse Alpe. Hou u kamera reg vir die mooiste natuurskoon. Oornag in pragtigste dorpie Unken. Die natuurskoon hier is onvergelyklik.
Dag 12 – Vertrek vanoggen na Zell am See en steek die onvergeetlike Grossglocknerpas oor (as die pas oop is). Gewoonlik is die pas hierdie tyd van die jaar nog bedek met ‘n sneeukombers. Reis oor Villach na Italië. Slaap vanaand in Lido de Jesolo so 200 meter vanaf die Adriatiese see.
Dag 14 – Pak ons tasse in en kuier die res van die dag in Lidi de Jesolo. Laatmiddag na die lughawe by Venesië vir ons vlug na Istanbul en dan na JNB. Aandete geniet u aan boord met ‘n glasie wyn of drankie van u keuse.
Dag 15 – Geniet ontbyt op die vliegtuig. Land op JNB teen ongeveer 10:30, stokflou na ‘n baie aangename en opwindende toer.
Die soortgelyke toer vir 2018 was November 2017 reeds volbespreek !!!